**Табела 5.1** Спецификација предмета на студијском програму докторских студија

|  |  |  |
| --- | --- | --- |
| **Назив предмета:** Стратешка партнерства и интерсекторско повезивање у туризму | | |
| **Наставник или наставници:** [др Игор Стаменковић](../../Standard%209/Tabela%209.6%20Kompetentnost%20nastavnika%20DNT/Igor%20Stamenkovic%20SRB.docx), [др Оља Мунитлак Ивановић](../../Standard%209/Tabela%209.6%20Kompetentnost%20nastavnika%20DNT/Olja%20Munitlak%20Ivanovic%20SRB.docx) | | |
| **Статус предмета:**изборни | | |
| **Број ЕСПБ:**15 | | |
| **Услов:**- | | |
| **Циљ предмета**  Циљ предмета је стицање најновијих знања из домена стратешког партнерства и интерсекторског повезивања у туризму. Туризам, као привредна делатност у чији развој су инволвирани бројни партнери на дестинацији, неће донети значајније бенефите локалној заједници ако се при формирању стратегије његовог развоја не врши оптимално балансирање интереса различитих стејкхолдера из јавног и приватног сектора. Стога је циљ овог предмета да будућим стручњацима из области туризма, који ће радити на одговорним местима где се креира политика развоја туризма и планирања догађаја, али и будућим научним радницима, пружи знања потребна за формирање адекватне стејкхолдерске мреже која ће обухватити стејкхолдере из разних сектора (култура, образовање, спорт, хотелијерство), који су повезани са развојем туризма на дестинацији. | | |
| **Исход предмета**  Стечена знања из овог предмета треба да омогуће студентима докторских студија да у практичном и теоријском раду при изради стратегија развоја туризма на одређеним дестинацијама воде рачуна о различитим интересима стејкхолдера и да оцене њихову улогу у формулисању стратегије развоја која ће бити заснована на принципима одрживог развоја туризма. Стога ће исход овог предмета бити оспособљеност за истраживања и практичан рад у области стратешког планирања развоја туризма на дестинацији укључујући и планирање догађаја и маркетиншко планирање. | | |
| **Садржај предмета**  Појам и значај стејкхолдера у стратегијском менаџменту. Кључни стејкхолдери на дестинацији одговорни за развој туризма.Недостаци традиционалног начина планирања развоја туризма. Лијианг модел стејкхолдерске кооперације у културном туризму. Специфичности стратегијског планирања развоја сеоског туризма. Стејкхолдерски приступ у концепцији маркетинга тоталног односа. Стејкхолдерско повезивање у планирању догађаја.  Теоријска настава одвија се кроз предавања а  Практична наставасе обавља путемизрада семинарских радова из домена стратешког планирања и интерсекторског повезивања у туризму. Студенти ће истраживати неки од подсектора туризма и његову интерсекторску развијеност на примерима великих и регионалних догађаја и институција које учествују у њиховом планирању и реализацији. | | |
| **Препоручена литература**   1. Payne, А, Ballantzne, D, Christofer, M.(2005): A stakeholder approach to relationship marketing strategy, European Journal of marketing, Vol. 39, No.7-8, 855-871. 2. Kovačević, M, Stamenković, I. (2019): Algoritam za upravljanje događajima, Udžbenik, Departman za geografiju, turizam i hotelijerstvo, PMF, Novi Sad. 3. Medeiros de Araujo, L, Bramwel, B. (1999):Stakeholder assesment and collaborative tourism planning, The case of Brazil Costa Duarade project, Journal of Sustainable Tourism, Vol. 7, No.3-4. 4. Munitlak Ivanović,. O. 2009. Strategijski menadžment. Udžbenik.. Fakultet poslovne ekonomije, Univerzitet Educons, Sremska Kamenica, 312. 5. Stamenković, I. (2014): Multi-stejkholderski pristup efektivnosti organizacije događaja kao faktor uspešnosti destinacijskog turističkog proizvoda, Doktorska disertacija, Departman za geografiju, turizam i hotelijerstvo, PMF, Novi Sad. 6. Хаџић, O. (2006): Стејкхолдерски приступ управљању одрживим развојем културног туризма, Докторска дисертација, Природно-математички факултет у Новом Саду.   Препоручене докторске дисертацијеи научни радови из ових области од стране предметних професора. | | |
| Број часова активне наставе | Теоријска настава: 50 | Практична настава: 50 |
| **Методе извођења наставе**  Индивидуалне консултације, семинарски радови, презентација пројекта. | | |
| **Оцена знања (максимални број поена 100)**Семинарски рад (50 поена); Усмени испит (50 поена) | | |